**Interpellasjon om forebygging av selvmord i sett inn kommune.**

Norge har vedvarende høye selvmordstall. I 2020 tok hele 639 personer sitt eget liv. Vår kommuneer også berørt.  
  
Vi i SV er bekymret for at vi vil se en økning i antall selvmord i tiden fremover. For mange harpandemien ført til en betydelig større usikkerhet omkring egen økonomi. Permitteringer, konkurserog andre konsekvenser av nedstenging av samfunnet, har gjort at store deler av befolkningen harkjent på en reell frykt for sin egen arbeidsplass og økonomi. Vi vet at dette er en faktor som betyrmye når det kommer til folks psykiske helse.

Pandemien har gjort at flere kjenner på ensomhet. Manglende sosial kontakt med andre over tid påvirker hvordan vi har det. Det er godt for mange å kunne leve nesten som normalt igjen, men store sår leger seg ikke alltid så fort, og mange har problemer etter pandemien. I tillegg har mange aktiviteter, kulturelle, idrettslige eller andre typer aktiviteter, ikke latt seg gjennomføre på lang tid og flere har blitt stengt ned. De sosiale møteplassene har vært stengt i store deler av 2020 og 2021.

Vi er derfor bekymret for at den allerede høye mørke selvmordsstatistikken kan bli enda  
høyere i tida fremover. Som kommune må vi ta dette inn over oss, og selv om det ikke er  
mulig å forhindre alle selvmord, så må vi gjøre det vi kan for å hjelpe så mange som mulig.

SV mener vi må jobbe for et bedre psykiske helsetilbud og forebygging av psykisk uhelse i (sett inn kommune) Når vi ser det kan komme større problemer etter pandemien bør vår kommune være klar.  
  
Nesten halvparten av de som dør i selvmord i Norge har hatt kontakt med psykisk helsevern eller tverrfaglig spesialisert rusbehandling siste leveår. Spesielt i fasen etter utskrivning er mange sårbare, og da kommer de tilbake til kommunen. Dette vitner om at kommunene ofte burde sørge for bedre oppfølging etter utskrivelse. Dette fordrer selvsagt at kommunen har nødvendig kompetanse og kapasitet.  
SV mener at vi bør i mye større prioritere bolig- og omsorgstilbud til alvorlig psykisk syke, og sømløse overganger mellom spesialisthelsetjenesten og kommunen. Det er avgjørende for å lykkes.

Vi har ingen å miste, og vi har lite tid.. På bakgrunn av de konsekvensene pandemien trolig har på menneskers psykiske helse, er det grunn til å tro at flere vil ha og har psykiske problemer. SV ville reise denne saken for å sikre at kommunen gjør alt vi kan for å forebygge selvmord i (sett inn kommune).

Spørsmål til ordfører:

1. Hvordan er dagens situasjon i kommunen når det kommer til forebyggende tjenester, oppfølgings- og boligtilbud til psykisk syke i kommunen vår?

2. Er overgangen fra psykisk helsevern i spesialisthelsetjenestene til psykiske helsetjenester i kommunen tilfredsstillende? Om det ikke er tilstrekkelig, hva gjør kommunen for å bedre tilbudet?

3. Stiller ordføreren seg positiv til å starte arbeidet med nye tiltak for å forebygge selvmord i (sett inn kommune)?